Twee mense op kampus deur honde aangeval | Maroela Media
Twee mense op kampus deur honde aangeval
'n Vrou is Donderdag in 'n ernstige toestand na 'n hospitaal gehaas nadat sy op 'n universiteitskampus in Pietermaritzburg, KwaZulu-Natal, deur 'n hond aangeval is.
Russel Meiring, woordvoerder van ER24, het gesê paramedici was op pad na 'n ander toneel toe hulle buite die universiteit deur lede van die publiek voorgekeer is. Die paramedici is tot binne die kampus geneem waar hulle 'n 35-jarige vrou op 'n bankie aangetref het met noodhelpers wat haar bystaan.
"Die vrou is ondersoek en daar is gevind dat sy verskeie bytwonde aan haar bene, arms, nek en kop opgedoen het. Sy het in 'n ernstige toestand verkeer," het Meiring gesê. Die vrou is op die toneel behandel en pynmedikasie gegee.
"Terwyl paramedici besig was om die vrou te behandel, is nog 'n man glo deur dieselfde honde aangeval. Hy is na 'n nabygeleë hospitaal geneem," het Meiring gesê. Die vrou is ook na 'n hospitaal gehaas.
Volgens Meiring was beamptes van die Dierebeskermingsvereniging (DBV) op die toneel om die honde te vang.
Pretoria se finansies nie meer in die rooi nie
Skool in rou ná ongeluk seun se lewe eis
Dit is eintlik BAIE maklik. As jy honde aanhou, moet jy jou erf se hekke soos jou gulp hanteer. HOU DIT TOE!